Високите температури ще са последният ни проблем след глобалното затопляне – Българи в Испания
Глобалното затопляне и съпътстващото го повишаване на температурите може да доведе до редица негативни последствия за планетата, включително и до „възраждането“ на изчезнали отдавна или дори непознати за човечеството болести. Учените, работещи край Полярния кръг, откриха през последните няколко десетилетия редица вируси, които един ден биха могли да се завърнат на земята, ако вечно замръзналата почва на тундрата се разтопи, пише „Сайънс алърт“ (Science Alert). През 2015 г. изследователи в Сибир откриха Mollivirus sibericum, вирус на 30 хил. години, който при „събуждането му” в лабораторни условия е успял да зарази амеби. Десетилетие по-рано учените откриха в руската тундра непознат дотогава вирус, съдържащ в себе си 1200 гена. За сравнение вирусът ХИВ има само девет гена. Наскоро изследователи установиха, че подобни вируси биха могли да избягат от своите „замръзнали затвори“, въпреки че засега това е малко вероятно. Откритите в замръзнала тундра древни вируси се различават по няколко неща от тези, които върлуват по земята в момента. На първо място те са значително по-големи, в някои случаи десетки пъти. Те разполагат и с повече гени. Например Mollivirus sibericum разполага с 500 гена, които дават инструкции за произвеждане на протеини. Вирусите не се смятат за животни, но някои от тези гигантски техни предшественици притежават качества, наподобяващи тези на функциониращ клетъчен организъм. Няма човешки патогени сред откритите до този момент в тундрата вируси. Това не означава, че такива не могат да се развият. Но при наличието на огромен брой вируси в живите същества на планетата, техните древни предшественици едва ли са първостепенна заплаха за човечеството. Въпреки това опасност има. Миналата година рекордните температури в руската тундра, достигащи 35 градуса по Целзий, освободиха бактерии на антракс, наричан още „сибирска язва”. Над 90 души бяха приети в болници със съмнения, че са се заразили при контакт с болни животни, а стотици бяха евакуирани. Bлиц Още по темата: Испания: Камикадзе лети в насрещното на магистрала и се блъска в полицейска кола (видео)… Белинташ, земята на мистериите според Ванга Тотомилионер за един ден Сподели статията: